jkorsvik/nowiki_second_scrape_merged huggingface dataset:
Polar Satellite Launch Vehicle

Produsent: ISROLand:  IndiaStatus: AktivJomfrutur: 20. september 1993Antall oppskytninger: 25 (derav 23 vellykkede)
Høyde: 44 mDiameter: 2,8 mVekt: 294 000 kgAntall trinn: 4Kapasitet (nyttelast):  3 250 kg (til lav jordbane) 1 600 kg (til solsynkron bane)  1 410 kg (til geostasjonær overføringsbane)Polar Satellite Launch Vehicle (hindi: ध्रुवीय उपग्रह प्रक्षेपण यान, Dhruvīya upagraha prakṣēpaṇa yāna), vanligvis kjent under forkortelsen PSLV, er en indisk bærerakett utviklet og brukt av Indian Space Research Organisation (ISRO). Den ble utviklet for å muliggjøre oppskytning og plassering av Indias Indian Remote Sensing (IRS)-satellitter i solsynkrone baner, en oppgave som for India frem til utviklingen av PSLV, kun var mulig å utføre med hjelp fra Russland. PSLV kan også skyte opp små satellitter i geostasjonære overføringsbaner. Den første PSLV-raketten ble skutt opp 20. september 1993, og hittil har PSLV-raketter skutt opp 64 satellitter og/eller romfartøy (29 indiske og 35 utenlandske satellitter) i forskjellige baner. PSLV ble også brukt til å skyte opp Chandrayaan-1 og Mars Orbiter Mission, Indias første oppdrag til henholdsvis månen og Mars.
Raketten finnes i tre varianter; PSLV (standard), PSLV-CA (Core Alone) og PSLV-XL (større utgave med større kapasitet). I tillegg er to andre varianter med diverse forbedringer, PSLV-HP (High Performance) og PSLV-3S, under utvikling. 


== Galleri ==

		
		


== Referanser ==


== Eksterne lenker ==
(en) Polar Satellite Launch Vehicle – kategori av bilder, video eller lyd på Commons 
Om PSLV på ISROs offisielle nettside Arkivert 3. november 2014 hos Wayback Machine. (på engelsk)
Om PSLV på India in Space (på engelsk)
Om PSLV på spaceflight101.com (på engelsk)
Spy Kids 3-D: Game Over

Spy Kids 3-D: Game Over er en amerikansk eventyrkomedie og familiefilm fra 2003. Filmen er skrevet og regissert av Robert Rodriguez, og har Alexa Vega og Daryl Sabara i hovedrollene, mens blant andre Antonio Banderas, Carla Gugino, Sylvester Stallone og Salma Hayek spiller viktige biroller.
Filmen er den tredje filmen i Spy Kids-serien, etter Spy Kids (2001) og Spy Kids 2: The Island of Lost Dreams (2002).


== Handling ==
Juni Cortez (Daryl Sabara) har gitt seg som hemmelig agent, og prøver etter beste evne å leve et normalt liv. Men når søsteren Carmen (Alexa Vega) blir kidnappet av den gale spillmakeren (Sylvester Stallone) og havner inne i en videospillverden, må Juni gå inn i det tredimensjonale spillet og kjempe en durabelig kamp for å redde både søsteren og etterhvert også verden, noe som blir tøffere og tøffere ettersom nivået i spillet er høyere.


== Rolleliste ==
Antonio Banderas som Gregorio Cortez
Carla Gugino som Ingrid Cortez
Alexa Vega som Carmen Cortez
Daryl Sabara som Juni Cortez
Ricardo Montalban som Grandfather
Holland Taylor som Grandmother
Sylvester Stallone som Toymaker
Mike Judge som Donnagon
Salma Hayek som Cesca Giggles
Matt O'Leary som Gary Giggles
Emily Osment som Gerti Giggles
Ryan Pinkston som Arnold
Robert Vito som Rez
Bobby Edner som Francis
Courtney Jines som Demetra
Cheech Marin som Felix Gumm
Danny Trejo som Machete
Alan Cumming som Fegan Floop
Tony Shalhoub som Alexander Minion
Steve Buscemi som Romero
Bill Paxton som Dinky Winks
George Clooney som Devlin
Elijah Wood som The Guy
Selena Gomez som Waterpark Girl


== Eksterne lenker ==
(en) Offisielt nettsted 
(en) Spy Kids 3-D: Game Over på Internet Movie Database 
(no) Spy Kids 3-D: Game Over hos Filmfront 
(sv) Spy Kids 3-D: Game Over i Svensk Filmdatabas 
(da) Spy Kids 3-D: Game Over i Danmark Nationale Filminstitut 
(fr) Spy Kids 3-D: Game Over på Allociné 
(nl) Spy Kids 3-D: Game Over på MovieMeter 
(en) Spy Kids 3-D: Game Over på AllMovie 
(en) Spy Kids 3-D: Game Over på Turner Classic Movies 
(en) Spy Kids 3-D: Game Over på Rotten Tomatoes 
(en) Spy Kids 3-D: Game Over på Metacritic
Spy Kids: All the Time in the World

Spy Kids: All the Time in the World er en amerikansk eventyrkomedie og familiefilm fra 2011. Filmen er skrevet og regissert av Robert Rodriguez, og har Jessica Alba, Joel McHale, Mason Cook og Rowan Blanchard i de viktigste rollene. Jeremy Piven og Danny Trejo spiller biroller. Alexa Vega og Daryl Sabara, som spilte hovedrollene i de tidligere filmene, har noe mindre roller i denne filmen.
Dette er den fjerde filmen i Spy Kids-serien, etter Spy Kids (2001), Spy Kids 2: The Island of Lost Dreams (2002) og Spy Kids 3-D: Game Over (2007).


== Handling ==
Marissa Wilson (Jessica Alba) er en pensjonert agent som blir dratt tilbake inn i bransjen. Hennes oppdrag er å stoppe The Time Keeper (Jeremy Piven) fra å ta over verden. Grunnet at hun ikke føler at hun når frem til sine stebarn, Rebecca og Cecil, tar hun med seg dem på eventyret.


== Rolleliste ==
Jessica Alba som Marissa Wilson
Joel McHale som Wilbur Wilson
Mason Cook som Cecil Wilson
Rowan Blanchard som Rebecca Wilson
Jeremy Piven som Danger D'Amo/Tick Tock/Time Keeper
Alexa Vega som Carmen Cortez
Daryl Sabara som Juni Cortez
Danny Trejo som Machete
Ricky Gervais som Argonaut (stemme)


== Eksterne lenker ==
(en) Spy Kids: All the Time in the World på Internet Movie Database 
(no) Spy Kids: All the Time in the World hos Filmfront 
(sv) Spy Kids: All the Time in the World i Svensk Filmdatabas 
(da) Spy Kids: All the Time in the World i Danmark Nationale Filminstitut 
(fr) Spy Kids: All the Time in the World på Allociné 
(nl) Spy Kids: All the Time in the World på MovieMeter 
(en) Spy Kids: All the Time in the World på AllMovie 
(en) Spy Kids: All the Time in the World på Turner Classic Movies 
(en) Spy Kids: All the Time in the World på Rotten Tomatoes 
(en) Spy Kids: All the Time in the World på Metacritic
Blasiusvelsignelse

Blasiusvelsignelsen er et sakramentalium i den katolske kirke. Velsignelsen gis, der skikken er utbredt, vanligvis etter messen på festdagen for den hellige Blasius den 3. februar, eller på en nærliggende dag.
Blasius var biskop av Sebaste i Lilleasia og led martyrdøden i 316. Han regnes som en av de fjorten nødhjelpere. Den mest kjente overlevering vil at han under sitt fangenskap i et romersk fengsel leddet livet til en ung medfange som hadde satt fiskebein i halsen og holdt på å forgå. Derav oppstod skikken å gi blasiusvelsignelse for å nedkalle Guds beskyttelse mot halslidelser. Det er vanlig at presten som gir velsignelsen samtidig holder to korslagte helst tente lys under haken til den som velsignes.  
I Tyskland er velsignelsen belagt siden 1500-tallet. Blant armenerne (Blasius kom fra gammelt armensk område) er den imidlertid i dag nærmest ukjent. 


== Litteratur ==
Alois Döring: Blasiussegen. I: Lexikon des Mittelalters. Band 2. Artemis-Verlag, München/Zürich 1983, Sp. 266.
Hans Hollerweger: Blasiussegen. I: Lexikon für Theologie und Kirche, 3. Auflage, Band 2. Herder-Verlag, Freiburg im Breisgau 1994, Sp. 519 f.


== Eksterne lenker ==
Heiligenlexikon
Lieder
Ismailia

Ismailia (arabisk: الإسماعيلية‎, al-Ismāʻīlīyah) er en egyptisk by beliggende på vestbredden av Suezkanalen og er provinshovedstad i guvernementet Al Isma'iliyah. Den ligger ved saltsjøen Timsah, en av Bittersjøene, ved Suezkanalen, midt mellom Port Said i nord og Suez i sør og 120 kilometer nordøst for Kairo. Byen hadde en befolkning på 293 184 innbyggere i 2006, beregnet til 386 372 i 2017.

Den ble grunnlagt i 1863 av den franske ingeniør Ferdinand de Lesseps med bynavnet Timsah, men ble kort tid etter oppkalt etter den egyptiske visekonge Ismāʿīl Bāšā. Siden 1976 har byen vært hjemsted for Suezkanalen-Universitet, som er en av de hurtigst voksende utdannelsesinstitusjoner i Egypt.
Ismailia er med over en 128 kilometer lang seilbar ferskvannskanal, den såkalte Ismailia-kanalen, forbundet med Kairo. I nærheten av byen ligger El-Ferdan-broen, verdens lengste svingbro, med et srekk på 340 meter. Den er ikke lenger i virksomhet grunnet utvidelse av kanalen.
I løpet av den andre verdenskrig hadde Storbritannia en flybase her og slaget ved Romani mellom egyptiske og israelske styrker skjedde i nærheten mellom 18. og 22. oktober 1973. Ismailia krigskirkegård ble designet i 1919 av den skotske arkitekten Robert Lorimer.


== Referanser ==


== Eksterne lenker ==
Guvernementets offisielle hjemmeside
Suezkanalen-universitetets offisielle hjemmeside
Leo A. Grünfeld

Leo Andreas Grünfeld (født 1968) er norsk samfunnsøkonom med doktorgrad fra Universitetet i Oslo (2003). 
Han er forskningsleder og en av de to største aksjonærene i Menon Business Economics AS hvor han ble styremedlem 12.06.2004, styreleder 27.10.2007 og styremedlem 01.03.2014.
Han er forfatter eller medforfatter av et stort antall publikasjoner.Han har tidligere vært ansatt som seniorforsker ved Norsk utenrikspolitisk institutt (NUPI), senior makroøkonom i investeringsbanken Carnegie ASA og makroøkonom i forskningsavdelingen i Statistisk sentralbyrå. 
Han har også fungert som redaktør i tidsskriftet Samfunnsøkonomen i en 4-års periode.


== Referanser ==
Robert Pittenger

Robert Pittenger (født 15. august 1948 i Dallas i Texas) er en amerikansk politiker fra Det republikanske parti (USA), som i Representantenes hus, Washington D.C., representerer Nord-Carolinas niende distrikt, et område som blant annet innehar statens største by, Charlotte.


== Referanser ==


== Eksterne lenker ==
Offisielt nettsted 
(en) Robert Pittenger – kategori av bilder, video eller lyd på Commons 
Robert Pittenger på Twitter 
Robert Pittenger på Facebook 
Robert Pittenger på YouTube 
(en) Robert Pittenger hos Amerikas forente staters kongress' biografiske kartotek
Kinesisk tulipantre

Kinesisk tulipantre er et asiatisk tre i tulipantreslekten, som originalt vokste i det sentrale og sørlige Kina og nord i Vietnam. Det står et eksemplar av kinesisk tulipantre i Kristiansand Dyrepark.


== Beskrivelse ==
Kinesisk tulipantre er veldig lik den amerikanske arten tulipantre, men har litt større og mer dyptflikete blader og kortere indre kronblad i blomstene, som mangler det oransje pigmentet hos L. tulipifera. Bladene er dypt innskåret på midten, og er inntil 22 x 25 cm. Bladstilken kan være inntil 12 cm og er enten rosa eller mørkerød. Bladlappene kan av og til være avrundete, den flate endekanten kan være uten innskjæring. Det kinesiske tulipantreet an bli opptil 40 meter høyt.


== Referanser ==


== Litteratur ==
Trær i skog og hage av Alan Mitchell, norsk utgave av Inger Gjærevoll, Tiden Norsk Forlag 1977, ISBN 82-10-01282-7


== Eksterne lenker ==
(en) Kinesisk tulipantre i Encyclopedia of Life 
(en) Kinesisk tulipantre i Global Biodiversity Information Facility 
(en) Kinesisk tulipantre hos ITIS 
(en) Kinesisk tulipantre hos NCBI 
(en) Kinesisk tulipantre hos The International Plant Names Index 
(en) Kinesisk tulipantre hos Tropicos 
(en) Kategori:Liriodendron chinense – bilder, video eller lyd på Wikimedia Commons 
(en) Liriodendron chinense – galleri av bilder, video eller lyd på Wikimedia Commons 
Liriodendron chinense – detaljert informasjon på Wikispecies
Satish Dhawan Space Centre

Satish Dhawan Space Centre (SDSC) er Indian Space Research Organisation (ISRO) sitt oppskytningssenter og Indias romfartssenter. Det ligger i Sriharikota, rundt 80 km nord for Chennai, i den sørøstlige delstaten Andhra Pradesh. Senteret var tidligere kjent som Sriharikota High Altitude Range (SHAR) og Sriharikota Launching Range, men i 2002 ble det omdøpt til dagens navn i kjølvannet av bortgangen til ISROs tidligere formann Satish Dhawan. SDSCs nåværende formann er M.Y.S. Prasad. Han tok over etter M.C. Dathan fra 1. januar 2013, etter at sistnevnte ble utnevnt til formann i LPSC.


== Beliggenhet ==
Satish Dhawan Space Centre ligger på Sriharikota, en spindelformet øy på østkysten av Andhra Pradesh. Egenskaper som en god asimut-korridor for forskjellige oppskytninger (både militære og vitenskapelige), nærheten til ekvator (fordelaktig for østgående oppskytninger) og et stort, ubebodd område gjør det til et utmerket sted for rombase. 
SDSC dekker et område på i alt cirka 145 km2 med en kystlengde på 27 km. Før området ble kjøpt for ISRO av den indiske regjeringen, fantes det en plantasje med eukalyptus- og casuarinatrær som ble brukt til å lage ved. Denne øya påvirkes både av sørvestlige og nordøstlige monsuner, men kraftig regnvær forekommer bare i oktober og november. Dermed er det mange klare dager for oppskytninger og statiske tester utendørs.SDSC er knyttet til Sullurupeta via en vei som går over Pulicatsjøen. Sullurupeta har forbindelse til resten av India ved jernbane, og ligger på riksvei 5 (National Highway 5) som forbinder byen med storbyene Chennai (rundt 100 km sørover) og Kolkata. På vei mot Chennai finner en Sricity, en raskt voksende næringsby som ligger på grensen mellom Andhra Pradesh og Tamil Nadu.


== Oppskytningsramper ==


=== SLV Launch Pad ===
Denne oppskytningsrampen ble brukt for Satellite Launch Vehicle og Augmented Satellite Launch Vehicle, og ligger på sydspissen av dagens oppskytningsområde. Den er ikke lenger i bruk. Til å begynne med ble denne oppskytningsrampen bygget for å skyte opp SLV-3-raketter, men senere ble også ASLV-raketter avfyrt fra samme sted. 


=== First Launch Pad (FLP) ===

Den første moderne oppskytningsrampen ble bygd for Polar Satellite Launch Vehicle i første halvdel av 1990-årene. Den har også blitt brukt til å avfyre Geosynchronous Satellite Launch Vehicle. Den tjuende oppskytningen fra denne rampen fant sted 1. juli 2013, da IRNSS-1A-satellitten ble sendt opp med en PSLV-XL-rakett. 


=== Second Launch Pad (SLP) ===

SLP er et moderne oppskytningskompleks. Det kan konfigureres for å skyte opp alle rakettyper tilhørende ISRO, herunder moderne raketter som for tiden er under utvikling og som skal tas i bruk i løpet av neste tiår og mot 2030. SLP ble tatt i bruk i 2005. 


=== Third Launch Pad (TLP) ===

TLP bygges til en pris an seks milliarder indiske rupi, og skal være spesielt tilrettelagt for bemannede romoppdrag.


== Referanser ==


== Eksterne lenker ==
Offisielt nettsted 
(en) Satish Dhawan Space Centre – kategori av bilder, video eller lyd på Commons 
Offisielt nettside for SDSC (på engelsk)
Om Sriharikota på Encyclopedia Astronautica (på engelsk)
Sprengningsulykken i Bjørnevatn 18. januar 1915

Sprengningsulykken i Bjørnevatn 18. januar 1915 inntraff da dynamitt som var brakt inn i en stoll i AS Sydvarangers jernmalmgruve eksploderte mens det var folk i gruvegangen. Sju gruvearbeidere omkom i ulykken.
Under arbeidet med å bryte jernmalmen var det sprengt ut en 16 meter lang gruvegang med to 6 meter lange tverrorter, der dynamitten skulle avfyres. Omtrent to tonn dynamitt var brakt inn i stollen, og arbeidere var i ferd med å bringe dynamitten videre inn til den innerste tverrorten da sprengstoffet eksploderte. Ifølge boka Sør-Varangers historie ble årsaken til ulykken aldri funnet. Mulige årsaker kunne være uforsiktighet ved håndteringen av dynamittkassene, eller at stein fra taket i gruvegangen kan ha falt ned på sprengstoffet. De omkomne, fire nordmenn og tre svensker, ble aldri funnet.
Denne ulykken var den verste av en serie arbeidsulykker ved AS Sydvaranger i Bjørnevatn og Kirkenes i årene 1912-15. En beregning gjort av distriktslege Andreas Bredahl Wessel viste at det i perioden fra begynnelsen av 1912 til 1. oktober 1914 inntraff 1537 større eller mindre arbeidsulykker som til sammen krevde tolv menneskeliv. I 1915 alene omkom 15 arbeidere. Mange av arbeidsulykkene skyldtes uforsiktighet, dårlig sikring av utstyr eller mangelfull instruksjon av arbeiderne.
De dårlige arbeidsforholdene ved AS Sydvaranger på denne tida ble blant annet kritisert av avisa Finnmarkens korrespondent i Kirkenes, Dybwad Danielsen, som i en artikkel om bedriften i slutten av 1914 beskyldte Sydvarangers direktør Inge Thoresen Wiull for å være «en indirekte massemorder». Etter et mislykket forsøk på å få reist straffesak mot Danielsen, Finnmarkens redaktør I. Nygaard og arbeideren og skribenten Peder Kaasmoli for beskyldninger mot ham, vant Wiull et privat søksmål mot redaktør Nygaard.


== Kilder ==
Aage Lunde: Sør-Varangers historie. Sør-Varanger kommune, Kirkenes 1979. ISBN 82-990506-1-8 (s. 348 og 351-355, digitalisert av Nasjonalbiblioteket)
Georg Daniel Barth Johnson

Georg Daniel Barth Johnson (født 1794, død 1872) var militær veiingeniør og innførte avgjørende impulser til moderne veibygging i Norge midt på 1800-tallet. Fra 1827 til 1841/42 var han konstituert veimester i amtene Lister og Nedenes (dagens to agderfylker). I stillingen så han utfordringene med å bygge en moderne kjørevei mellom Flekkefjord og Rogaland. Etter en studiereise 1838 til England skrev han en håndbok, en lærebok, for den tids veiingeniører. Fra 1842 til 1847 var han kanal- og havnedirektør med kontor i Kristiania.  De første kontinuerlige vannstandsmålinger ble igangsatt i hans periode.Johnsens navn er knyttet til Vestlandske hovedvei, havneanlegg og kanaler. Han introduserte bygging av store hengebruer i Norge, den første var Bakke bru i Flekkefjord. Han introduserte begrepet makadamisere i norsk språk etter den engelske veiingeniøren John L. McAdam. I 1838 fikk han, som premierløitnant i ingeniørbrigaden og konstituert veimester i agderfylkene, i oppdrag å foreta en studiereise i utlandet med 500 Speciedaler som budsjett. I sin rapport fra 1839 anbefalte han at norske veier burde makadamiseres hvis det kunne finansieres. McAdams revolusjonerende veibyggingsteknikk gikk ut på å bygge veier av knust stein, pukk, i et lag 25 cm tykt på en drenert grunn.
Georg D.B. Johnson var sønn av sogneprest Gisle Johnson i Østre Moland i Aust-Agder. Han var født på prestegården på Hidra i Vest-Agder.
Daniel Barth Johnson var bl.a. far til 

Gisle Christian Johnson (1822–1894) professor i teologi ,
Jacob Espolin Johnson (1824–1901), res.kap. i Asker
Carl Martin Theodor Johnson (1826–1893) sivilingeniør  og
Anton Christian Severin Johnson (1832–1899) sogneprest i Ila i Trondheim.


== Litteratur ==
Georg Daniel Barth Johnson: Haandbog for veiofficianter. 1839. (digitalt tilgjengelig nb.no)
Hans Seland og Georg Daniel Barth Johnson: Haandbog for veiofficianter – en norsk veimesters rundreise til Storbritannia og enda lenger anno 1838. 2013.
Hans Seland: Thi i faa Fag findes flere indbildte Kloge end i Veifaget. Om veimester Johnson og vestlandske hovedvei. I Årbok for Norsk vegmuseum 2011 / Agder historielag årsskrift nr. 87 2011


== Referanser ==


== Eksterne lenker ==
Om veimester Johnson på http://www.commentum.no
Om slekten Johnson på SNL
Omtale av bokutgivelse 2013
MF «Korsfjord»

MF «Korsfjord» er en ferge som ble døpt 6. november 2010 ved Remontowa-verftet i Gdańsk, Polen.
Korsfjord ble samtidig overtatt av Fjord1 som den fjerde fergen av LMG 125-DEG designet.
Korsfjord trafikkerte mellom Molde og Vestnes i Møre og Romsdal før den i 2011 ble satt i drift i fergesambandet mellom Flakk–Rørvik i Trøndelag. Ved årsskiftet 2018/19 ble den igjen satt inn mellom Molde og Vestnes, da den tok over for MF «Lote».Per juli 2021 trafikkerer den sambandet Halsa-Kanestraum på E39 på Nordmøre.


== Eksterne lenker ==
(en) Korsfjord (ship, 2010) – kategori av bilder, video eller lyd på Commons 
(en) IMO 9534860 – kategori av bilder, video eller lyd på Commons 
(en) MF «Korsfjord» – Den internasjonale sjøfartsorganisasjonen
Filosofiåret 1487

Filosofiåret 1487 er en oversikt over hendelser, utgivelser og personer med tilknytning til filosofi i 1487.


== Hendelser ==


== Publikasjoner ==


== Fødsler ==
Gaspar Lax, spansk matematiker, logiker og filosof (død 1560)


== Dødsfall ==
26. juni – Johannes Argyropoulos (Ioannis Argiropoulos), gresk filosof (født ca. 1415)
Filosofiåret 1609

Filosofiåret 1609 er en oversikt over hendelser, utgivelser og personer med tilknytning til filosofi i 1609.


== Hendelser ==


== Publikasjoner ==


== Fødsler ==
4. mai – Benjamin Whichcote, engelsk filosof og teolog (død 1683)


== Dødsfall ==
Desember 1608 eller mars 1609 - John Dee, britisk filosof, matematiker, astrolog og alkymist (født 1527)
19. mai – Jacob Lorhard (Jacobus Lorhardus), tysk pedagog og filosof (født 1561)
25. juli – Bartholomäus Keckermann, tysk reformert teolog og filosof (født ca. 1572)
6. august – Friedrich Beurhaus, tysk pedagog og filosof (født 1536)
22. august – Judah Loew («Maharal av Praha»),  lærd i Talmud, en jødisk mystiker, og filosof (født mellom 1512 og 1525)
19. oktober – Jacobus Arminius (Jacob Harmensen eller Jacob Hermansz), nederlandsk reformert prest og teolog, grunnlegger av arminianismen (født 1560)
Kanaka Dasa, poet, filosof, musiker og komponist fra Karnataka (født 1509)
		
		
		
		


== Se også ==
Filosofi på 1600-tallet
Filosofiåret 1680

Filosofiåret 1680 er en oversikt over hendelser, utgivelser og personer med tilknytning til filosofi i 1680.


== Hendelser ==


== Publiseringer ==


== Fødsler ==
12. oktober – Arthur Collier, engelsk anglikansk prest og filosof (død 1732)
Bulleh Shah, poet  innen sufismen, humanist og filosof fra Punjab (død 1757)


== Dødsfall ==
11. februar – Elisabeth av Herford, tysk prinsesse, filosof, og kalvinist (født 1618)
17. mars – François de La Rochefoucauld, fransk forfatter, filosof og skaper av aforismer (født 1613)
4 november – Joseph Glanvill, engelsk forfatter og filosof (født 1636)
28. november – Athanasius Kircher, tysk jesuitt, filosof og historiker (født 1602)
Sumo under Verdenslekene 2013

Sumo var en av øvelsene ved World Games 2013, og ble arrangert 26. og 27. juli 2013. Konkurransen ble arrangert i Evangelista Mora Coliseum i Cali, og det ble konkurrert i kata og kumite for herrer og kvinner.


== Medaljevinnere ==


=== Herrer ===


==== Tungvekt ====


==== Lettvekt ====


==== Middelvekt ====


==== Åpen klasse ====


=== Kvinner ===


==== Tungvekt ====


==== Lettvekt ====


==== Middelvekt ====


==== Åpen klasse ====


== Eksterne lenker ==
World Games 2013 - Sumo
Gryllefjordbrua

Gryllefjordbrua er en veibru over Gryllefjorden i Torsken kommune i Troms. Brua ble åpnet i 2013, og er en del av fylkesvei 86. På nordsiden går veien direkte fra brua og inn i Ballesvikskartunnelen. Tunnelen og brua erstatter den rasfarlige og værutsatte veien over Ballesvikskaret og rundt Gryllefjordbotn.


== Referanser ==


== Eksterne lenker ==
Vegvesen.no: Fv. 86 Ballesvikskaret tunnel-Gryllefjord bru
Suprema Inc.

Suprema Inc. er et biometriselskap i Sør-Korea som utvikler og selger sikkerhetsløsninger. Det mest kjente produktet er BioStation. Selskapet ble grunnlagt i 2000.


== Produkter ==
BioEntry Plus
BioStation
BioLite Net
BioLite Solo


== Se også ==
Ansiktsgjenkjenning


== Eksterne lenker ==
(en) Offisielt nettsted